stanford-oval/wikipedia huggingface dataset:
โรงเรียนเบญจมราชรังสฤษฎิ์
องค์กร > การจัดสร้างพระพุทธโสธร

เนื่องจากโรงเรียนเบญจมราชรังสฤษฎิ์ เป็นโรงเรียนประจำจังหวัดฉะเชิงเทรา ทำให้มีความผูกพันกับหลวงพ่อโสธร (พระพุทธโสธร) ซึ่งเป็นสิ่งศักดิ์สิทธิ์คู่บ้านคู่เมืองประจำจังหวัดเช่นกัน จึงได้มีการจัดทำวัตถุมงคลซึ่งเป็นพระพุทธโสธรในวาระโอกาสต่าง ๆ ของโรงเรียน ดำเนินการโดยสมาคมศิษย์เก่าเบญจมราชรังสฤษฎิ์ ฉะเชิงเทรา และสมาคมผู้ปกครองและครูเบญจมราชรังสฤษฎิ์ เพื่อเป็นอนุสรณ์ที่ระลึกในโอกาสนั้น ๆ และเพื่อนำปัจจัยดังกล่าวมาทะนุบำรุงการศึกษาของโรงเรียน เช่น
หลวงพ่อโสธร รุ่น 100 ปี โรงเรียนเบญจมราชรังสฤษฎิ์ ปี พ.ศ. 2535 โดย สมาคมศิษย์เก่าเบญจมราชรังสฤษฎิ์ ฉะเชิงเทรา จัดสร้างขึ้นเพื่อเทิดพระเกียรติพระบาทสมเด็จพระจุลจอมเกล้าเจ้าอยู่หัว เป็นอนุสรณ์ในวาระครบรอบ 100 ปี หรือ 1 ศตวรรษของโรงเรียน และเป็นเงินทุนในการก่อสร้างอาคารเรียน 1 อาคาร
หลวงพ่อโสธร รุ่น 111 ปี โรงเรียนเบญจมราชรังสฤษฏิ์ ปี พ.ศ. 2546 โดย สมาคมศิษย์เก่าเบญจมราชรังสฤษฎิ์ ฉะเชิงเทรา จัดสร้างขึ้นเพื่อเทิดพระเกียรติพระบาทสมเด็จพระจุลจอมเกล้าเจ้าอยู่หัวที่มีต่อการศึกษาและโรงเรียน เป็นอนุสรณ์เนื่องในวาระครบรอบ 111 ปีของโรงเรียน และช่วยเหลือสนับสนุนโรงเรียน
หลวงพ่อโสธร รุ่น "12 นักษัตร" สร้างขึ้นในวาระครบรอบ 121 ปี โรงเรียนเบญจมราชรังสฤษฎิ์ ปี พ.ศ. 2557 โดย สมาคมศิษย์เก่าเบญจมราชรังสฤษฎิ์ ฉะเชิงเทรา
หลวงพ่อโสธร รุ่น ประวัติศาสตร์ 129 ปี เบญจมราชรังสฤษฎิ์ ปี พ.ศ. 2564 โดย สมาคมผู้ปกครองและครูเบญจมราชรังสฤษฎิ์ จัดสร้างเพื่อนำเงินไปปรับปรุงอาคารเรียน ภูมิทัศน์ และสร้างหอพระประวัติศาสตร์​  129​ ปี​ เบญจม​ฯ
เพลง

โรงเรียนเบญจมราชรังสฤษฎิ์มีเพลงมาร์ชประจำโรงเรียนคือ มาร์ชเบญจมราชรังสฤษฎิ์ และเพลงที่ใช้สำหรับการรวมแถวเคารพธงชาติ คือ เบญจมราชรังสฤษฎิ์ (เพลงกฤษณ์กังวาน) นอกจากนี้ยังมีบทเพลงที่แต่งขึ้น เพื่อใช้ในกิจกรรมต่าง ๆ ประกอบไปด้วย
| ลำดับ | ชื่อเพลง | เนื้อเพลง | ทำนอง | ขับร้อง | ยาว |
| --- | --- | --- | --- | --- | --- |
| 1. | "มาร์ชเบญจมราชรังสฤษฎิ์" (มาร์ชเบญจมฯ) | ผอ.พัลลภ พัฒนโสภณ | ผอ.พัลลภ พัฒนโสภณ | ขับร้องหมู่ | 1:55 |
| 2. | "เบญจมราชรังสฤษฎิ์" (กฤษณ์กังวาน) | อโศก สุขศิริพรฤทธิ์ วงดนตรีกรมประชาสัมพันธ์ | ใหญ่ นภายน วงดนตรีกรมประชาสัมพันธ์ | ศรีสุดา - อโศก วงดนตรีกรมประชาสัมพันธ์ | 2:53 |
| 3. | "คอยเพื่อน" | ผอ.เผดิม สุวรรณโพธิ์ | ครูสุเทพ สนธิศรี | ครูทักษิณ แสนอิสระ |   |
| 4. | "เบญจมกลองยาว" (2536) | ครูณรงค์ นันทิวิจตร |   |   | 2:44 |
| 5. | "เบญจมฯ ออปบิท" |   | วงดนตรีกรมประชาสัมพันธ์ | วงดนตรีกรมประชาสัมพันธ์ | 1:21 |
| 6. | "เบญจมฯ ซะอย่าง" |   |   |   | 1:23 |
| 7. | "วัดสายชลจนรังสฤษฎิ์" | ผอ.เผดิม สุวรรณโพธิ์ | ผอ.เผดิม สุวรรณโพธิ์ | เรืองศิลป์ จิระวัฒน์ | 3:37 |
| 8. | "เบญจมาศ" | ผอ.เผดิม สุวรรณโพธิ์ | ผอ.เผดิม สุวรรณโพธิ์ | ครูวิษณุ พุ่มประดิษฐ์ | 2:44 |
| 9. | "สุขในบ้านเบญจมฯ" |   | วงดนตรีกรมประชาสัมพันธ์ | วงดนตรีกรมประชาสัมพันธ์ | 2:26 |
| 10. | "มั่นในสัญญา" (2536) | ครูณรงค์ นันทวิจิตร | ครูณรงค์ นันทวิจิตร | ครูเกศสิรี ประเทือง | 3:15 |
| 11. | "รับขวัญ" | ผอ.เผดิม สุวรรณโพธิ์ | ผอ.เผดิม สุวรรณโพธิ์ | ครูเกศสิรี ประเทือง | 3:22 |
| 12. | "รอเพื่อน" | ผอ.เผดิม สุวรรณโพธิ์ | ครูสุเทพ สนธิศรี | ครูทักษิณ แสนอิสระ | 2:38 |
| 13. | "ทำไมรักกันไม่ได้" (2536) | ผอ.เผดิม สุวรรณโพธิ์ | ผอ.เผดิม สุวรรณโพธิ์ | ครูวินัย แถบทอง | 2:45 |
| 14. | "คืนสู่เหย้า" | วงดนตรีกรมประชาสัมพันธ์ | วงดนตรีกรมประชาสัมพันธ์ | วงดนตรีกรมประชาสัมพันธ์ | 3:59 |
| 15. | "วัยเรียนวัยรัก" (2536) | ผอ.เผดิม สุวรรณโพธิ์ | ครูสุเทพ สนธิศรี | ครูสุกัลยา ธุปพงษ์ | 2:29 |
| 16. | "บิดาแห่งเบญจมฯ" | คัดไว้ และยอดนิยม | คัดไว้ และยอดนิยม | เสียงประสาน | 2:20 |
ศิษย์เก่าที่มีชื่อเสียง > ศาสนา

พระราชเวที (สุรพล ชิตญาโณ) - เจ้าคณะภาค 12 วัดพระเชตุพนวิมลมังคลาราม
พระราชภาวนาพิธาน (ศิริวัฒน์ สิริวฑฺฒโน) - เจ้าอาวาสวัดโสธรวรารามวรวิหาร และเจ้าคณะจังหวัดฉะเชิงเทรา
ศิษย์เก่าที่มีชื่อเสียง > องคมนตรี และข้าราชการในสำนักพระราชวัง

นายจรูญพันธ์ อิศรางกูร ณ อยุธยา เป็นองคมนตรี อดีตรัฐมนตรีว่าการกระทรวงการต่างประเทศ 2 สมัย
พลตำรวจตรี อรรถสิทธิ์ สิทธิสุนทร หรือหลวงอรรถสิทธิ์สิทธิสุนทร (ผวน ทองสยาม) - อัยการ ข้าราชการพลเรือนและนายตำรวจชาวไทย อดีตองคมนตรี ในรัชกาลที่ 9 อดีตรัฐมนตรีว่าการกระทรวงมหาดไทย และผู้ว่าราชการหลายจังหวัด เช่น จันทบุรี, เพชรบุรี, สุพรรณบุรี, และอุบลราชธานี
พลเอก เฉลิมชัย สิทธิสาท - องคมนตรี, ผู้บัญชาการทหารบก คนที่ 40
นายสรรชัย เทียมทวีสิน ที่ปรึกษาสำนักพระราชวัง และอดีตรองผู้อำนวยการกองพระราชพิธี สำนักพระราชวัง
ศิษย์เก่าที่มีชื่อเสียง > วิชาการ

ศาสตราจารย์กิตติคุณ ดร.เกษม สุวรรณกุล (บ.ฉ.53) - กรรมการกฤษฎีกา อดีตรองนายกรัฐมนตรี ในสมัยรัฐบาลนายอานันท์ ปันยารชุน และอดีตอธิการบดีจุฬาลงกรณ์มหาวิทยาลัย
ผู้ช่วยศาสตราจารย์ ดร.ธีรเกียรติ์ เกิดเจริญ - เจ้าของรางวัลนักวิทยาศาสตร์รุ่นใหม่ ของมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ ประจำปี พ.ศ. 2544 สาขาควอนตัมฟิสิกส์
นายแพทย์วรวิทย์ ตันติวัฒนทรัพย์ - แพทย์ชนบทดีเด่น ผู้อำนวยการโรงพยาบาลอุ้มผาง อำเภออุ้มผาง จังหวัดตาก
ศิษย์เก่าที่มีชื่อเสียง > ข้าราชการทหาร

พลอากาศเอก สนั่น ทั่วทิพย์ - ผู้บัญชาการทหารอากาศ และนายกสมาคมศิษย์เก่าเบญจมราชรังสฤษฎิ์
พลเอก เชษฐา ฐานะจาโร ผู้บัญชาการทหารบก คนที่ 30
พลเอก ดร.ประสาท สุขเกษตร - สมาชิกวุฒิสภา
พลเอก ปรีชา สุวัณณะศรี - อดีตประธานที่ปรึกษากองทัพบกและอดีตแม่ทัพภาค 4
พลเอก รณชัย มัญชุสุนทรกุล - อดีตผู้อำนวยการทหารผ่านศึก
พลเรือโท​ รณรงค์ สิทธินันทน์ - อดีตผู้บัญชาการหน่วยบัญชาการนาวิกโยธิน (ผบ.นย.) อดีตผู้บัญชาการป้องกันชายแดนจันทบุรีและตราด (ผบ.กปช.จต.)
ศิษย์เก่าที่มีชื่อเสียง > ข้าราชการตำรวจ

พลตำรวจเอก อรรถพล แช่มสุวรรณวงศ์ - อดีตรองผู้บัญชาการตำรวจแห่งชาติ
พลตำรวจเอก สนั่น ตู้จินดา - อดีตรองอธิบดีกรมตำรวจ
พลตำรวจเอก พลโท วิฑูรย์ ยะสวัสดิ์ - อดีตผู้ช่วยอธิบดีกรมตำรวจ อดีตรองเสนาธิการทหารบก
พลตำรวจเอก ดร.ณัฐธร เพราะสุนทร - ที่ปรึกษาพิเศษสำนักงานตำรวจแห่งชาติ
พลตำรวจโท ธีระชัย เหรียญเจริญ - อดีตผู้บัญชาการตำรวจภูธรภาค 1
พลตำรวจโท พิสัณห์ จุลดิลก - อดีตผู้บัญชาการตำรวจภูธรภาค 3
พลตำรวจโท โยธิน มัธยมนันท์ - อดีตผู้บัญชาการตำรวจสันติบาล
พลตำรวจโท ประหยัชว์ บุญศรี - จเรตำรวจ
พลตำรวจโท นิพนธ์ ศิริวงศ์ - อดีตผู้บัญชาการตำรวจตระเวนชายแดน
พลตำรวจโท สุรพงษ์ ถนอมจิตร ผู้บัญชาการตำรวจภูธรภาค 8
ศิษย์เก่าที่มีชื่อเสียง > ข้าราชการพลเรือน

กฤษฎา บุญราช (บ.ฉ.83) - อดีตรัฐมนตรีว่าการกระทรวงเกษตรและสหกรณ์ อดีตปลัดกระทรวงมหาดไทยคนแรกที่จบการศึกษาจากคณะรัฐศาสตร์ มหาวิทยาลัยรามคำแหง และกรรมการอิสระ บริษัท พีทีที โกลบอล เคมิคอล​ จำกัด (มหาชน)
นายชลอ วนะภูติ - อดีตปลัดกระทรวงมหาดไทย
นายเฉลิมพร พิรุณสาร - อดีตปลัดกระทรวงเกษตรและสหกรณ์
ดร.โกวิท วรพิพัฒน์ - อดีตปลัดกระทรวงศึกษาธิการ และอดีตอธิบดีกรมสามัญศึกษา
นายประจักษ์ บุญยัง - ผู้ว่าการตรวจเงินแผ่นดิน
ร้อยตรี เบญจกุล มะกะระธัช - อดีตรองปลัดกระทรวงมหาดไทย
ศาสตราจารย์พิเศษ ไพจิตร โรจวาณิช - อดีตอธิบดีกรมธนารักษ์ และรองปลัดกระทรวงการคลัง
นายณรงค์ รัตนานุกูล - อดีตเลขาธิการคณะกรรมการปราบปรามยาเสพติด และสมาชิกวุฒิสภา
นายสุทธิชัย สังขมณี - อดีตอธิบดีกรมสรรพากรและผู้ตรวจราชการกระทรวงการคลัง
นายเฉลิม บุญธรรมเจริญ - อดีตผู้ตรวจราชการกระทรวงศึกษาธิการ
ม.ร.ว.กำลูนเทพ เทวกุล - อดีตผู้ว่าราชการจังหวัดราชบุรี และอดีตสมาชิกวุฒิสภา
นายสุจินต์ กิตติยารักษ์ - อดีตผู้ว่าราชการจังหวัดฉะเชิงเทรา
นายสำเริง ปุณโยปกรณ์ - อดีตผู้ว่าราชการจังหวัดเชียงราย
นายประสิทธิ์ พรรณพิสุทธิ์ - อดีตผู้ว่าราชการจังหวัดกาฬสินธุ์
นายชวพงษ์ วัฒน์สินธุ์ - อดีตผู้ว่าราชการจังหวัดกาฬสินธุ์
นายธงชัย วงษ์เหรียญทอง - อดีตผู้ว่าราชการจังหวัดแม่ฮ่องสอน
นายไมตรี ไตรติลานันท์ - อดีตผู้ว่าราชการจังหวัดฉะเชิงเทรา และอดีตผู้ว่าราชการจังหวัดสุโขทัย
นายธานินทร์ ผะเอม - อดีตรองเลขาธิการคณะกรรมการพัฒนาเศรษฐกิจและสังคม
นายธวัช เบญจาทิกุล - อธิบดีกรมพัฒนาฝีมือแรงงาน
นายสุหะ ถนอมสิงห์ - อดีตอธิบดีกรมชลประทาน
นายวิชาญ ทวิชัย - อดีตอธิบดีกรมทรัพยากรทะเลและชายฝั่ง
นายวันชัย พนมชัย - เลขาธิการคณะกรรมการมาตรฐานอุตสาหกรรม
นายสรพงษ์ ไพฑูรย์พงษ์ - อธิบดีกรมขนส่งทางราง
ศิษย์เก่าที่มีชื่อเสียง > ข้าราชการตุลาการ

นายสุจินต์ จุฑาธิปไตย - ตุลาการศาลปกครองสูงสุด
นายเสน่ห์ บุญทมานพ - ตุลาการศาลปกครองสูงสุด
นายภิทเวทย์ ดลอารมย์ - ผู้พิพากษาอาวุโสในศาลเยาวชนและครอบครัวจังหวัดปทุมธานี
นายสันต์ชัย ล้อมณีนพรัตน์ - ผู้พิพากษาหัวหน้าคณะในศาลฏีกา
นายเลิศลภ กิตติถนอม - ผู้พิพากษาอาวุโสในศาลอุทธรณ์
นางพนารัตน์ คิดจิตต์ - ผู้พิพากษาศาลอุทธรณ์คดีชำนาญพิเศษ
นายศักดา เรืองจันทร์ - ผู้พิพากษาหัวหน้าศาลแขวงจังหวัดอุบลราชธานี
นางน้ำทิพย์ อ่อนชด - ผู้พิพากษาศาลอุทธรณ์ประจำกองผู้ช่วยผู้พิพากษาศาลอุทธรณ์
นายสมพงศ์ เผือกประดิษฐ์ - ประธานแผนกคดีสิ่งแวดล้อมในศาลอุทธรณ์ ภาค2
นายองอาจ แน่นหนา - รองประธานศาลอุทธรณ์ ภาค 3
นายวิทยา ยิ่งวิริยะ - ผู้พิพากษาศาลฎีกา
นายนรพัฒน์ สุจิวรกุล - ผู้ช่วยผู้พิพากษาศาลฎีกา
นายอิศเรจน์ ปรางทอง - ผู้พิพากษาหัวหน้าศาลจังหวัดอุทัยธานี
นายดิษพล รัตนโสภณ - ผู้พิพากษาหัวหน้าศาลจังหวัดภูเก็ต
นายประยุทธ ประชุมชน - ผู้พิพากษาหัวหน้าคณะชั้นต้นในศาลแขวงดอนเมือง
นายเลิศพงศ์ อินทรหอม. ตำแหน่ง ประธานแผนกคดีผู้บริโภคในศาลอุทธรณ์ ภาค 1
นางสาวสมรศรี ตีระวัฒนานนท์ - ผู้พิพากษาหัวหน้าคณะในศาลอาญา
นายกิตติพงศ์ ทองปุย - ผู้พิพากษาหัวหน้าคณะในศาลจังหวัดนนทบุรี
นายพงศนาถ เลาหภิชาติชัย - ผู้พิพากษาศาลจังหวัดบัวใหญ่
ศิษย์เก่าที่มีชื่อเสียง > ข้าราชการอัยการ

นายฉกาจ ชะระภิญโญ - อัยการอาวุโส สำนักงานคดีปกครองนครสวรรค์
นายกิจจา ศิริติกูล - อัยการพิเศษฝ่าย (ข้าราชการอัยการชั้น 6) สำนักงานคุ้มครองสิทธิ และช่วยเหลือทางกฎหมายแก่ประชาชน
นายศศิน ศุขจรัส - อัยการพิเศษฝ่าย (ข้าราชการอัยการชั้น 6) ฝ่ายประเมินผลและฝึกอบรม สถาบันพัฒนาข้าราชการอัยการ
นายสันไชย ฉายวิเชียร - อัยการผู้เชี่ยวชาญพิเศษ (ข้าราชการอัยการชั้น๖)อัยการศาลสูงจังหวัดสระแก้ว
นายอาคม นวพิพัฒน์ - อัยการผู้เชี่ยวชาญพิเศษ (ข้าราชการอัยการชั้น๖)สำนักงานอัยการสูงสุด
นายสมชาย ธรรมสุวินัย - อัยการจังหวัดกบินทร์บุรี
พันตำรวจตรีหญิง อรชุน กนกทิพย์พรชัย - อัยการจังหวัดฉะเชิงเทรา
นายอนันต์ เผือกพูลผล - อัยการจังหวัดฉะเชิงเทรา
พันตำรวจโท จารุวัตร วัฒนะพูนสิน - รองอัยการจังหวัดพัทยา
ศิษย์เก่าที่มีชื่อเสียง > นักการเมือง

พลตรี ศิริ สิริโยธิน - อดีตประธานรัฐสภาและประธานสภาผู้แทนราษฎรไทย อดีตรัฐมนตรีหลายกระทรวง และเป็นอดีตสมาชิกสภาผู้แทนราษฎรจังหวัดชลบุรี 5 สมัย
พันเอก ช่วง เชวงศักดิ์สงคราม หรือ หลวงเชวงศักดิ์สงคราม - อดีตรองนายกรัฐมนตรี รัฐมนตรีว่าการกระทรวงมหาดไทย รัฐมนตรีว่าการกระทรวงสาธารณสุข และรัฐมนตรีว่าการกระทรวงเกษตราธิการ
นายณรงค์ รัตนานุกูล - อดีตเลขาธิการคณะกรรมการปราบปรามยาเสพติด และสมาชิกวุฒิสภา
นายชูสง่า ฤทธิประศาสน์ - อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช และเป็นอดีตสมาชิกสภาผู้แทนราษฎรจังหวัดเชียงราย 2 สมัย สังกัดพรรคชาติไทย อดีตอธิบดีกรมการปกครอง กระทรวงมหาดไทย
นายศักดิ์ดา วิเชียรศิลป์ - อดีตอธิบดีกรมทรัพยากรน้ำบาดาล และสมาชิกสภาผู้แทนราษฎรจังหวัดกาญจนบุรี
นายชาญชัย ไพรัชกุล - สมาชิกสภาผู้แทนราษฎรจังหวัดเชียงใหม่
นายสงวน ตุลารักษ์ - นักการเมืองไทย อดีตรัฐมนตรี และสมาชิกผู้นำของเสรีไทย
นายบุญเลิศ ไพรินทร์ - อดีตสมาชิกสภาผู้แทนราษฎรจังหวัดฉะเชิงเทรา
นายกิตติชัย เรืองสวัสดิ์ - อดีตสมาชิกสภาผู้แทนราษฎรจังหวัดฉะเชิงเทรา เขต 1
นายชาญชัย ไพรัชกุล - อดีตสมาชิกสภาผู้แทนราษฎรจังหวัดเชียงใหม่
นายไตรเทพ งามกมล - สมาชิกสภาผู้แทนราษฎรจังหวัดบุรีรัมย์
ศิษย์เก่าที่มีชื่อเสียง > ศิลปิน

คมน์ อรรฆเดช - อดีตนักแสดง, ผู้กำกับภาพยนตร์ และผู้อำนวยการสร้างภาพยนตร์
รุ่งเรือง อนันตยะ - นักแสดง
ธนพล นิ่มทัยสุข - นักแสดง
ปรัชญา ดุลยสิทธิ์ (บ.ฉ.123) - มือกลองของเดอะทอยส์ ฉายา มือกลองอัจฉริยะ
พรสวรรค์ ญาณวโร - ผู้ชนะรายการเดอะวอยซ์คิดส์ ซีซัน 2
ศิษย์เก่าที่มีชื่อเสียง > ด้านอื่น ๆ

ทรงชัย รัตนสุบรรณ - โปรโมเตอร์มวย
ศิริมงคล ลูกศิริพัฒน์ - นักมวยไทย แชมป์มวยไทย รุ่นเฟเธอร์เวทและไลท์เวท เวทีมวยลุมพินี
มนต์ชัย สุภจิรกุล - หัวหน้าผู้ฝึกสอนวอลเลย์บอลชายทีมชาติไทย
พลตรี อำนาจ พุกศรีสุข - ผู้ฝึกสอนมวยไทยสายโคราช ผู้สืบทอดวิชาจากครูบัว วัดอิ่ม (ร้อยโท บัว นิลอาชา)
โรงเรียนในเครือเบญจมราชรังสฤษฎิ์

โรงเรียนในจังหวัดฉะเชิงเทราที่ใช้ชื่อเบญจมราชรังสฤษฎิ์เช่นเดียวกัน ตามนโยบายของอธิบดีกรมสามัญศึกษาในสมัยนั้น คือ นายโกวิท วรพิพัฒน์ ประกอบไปด้วย
โรงเรียนในเครือเบญจมราชรังสฤษฎิ์ > โรงเรียนเบญจมราชรังสฤษฎิ์ 2

โรงเรียนเบญจมราชรังสฤษฎิ์ 2 ตั้งอยู่เลขที่ 111 หมู่ 12 ตำบลบางตีนเป็ด อำเภอเมืองฉะเชิงเทรา จังหวัดฉะเชิงเทรา
โรงเรียนในเครือเบญจมราชรังสฤษฎิ์ > โรงเรียนเบญจมราชรังสฤษฎิ์ 3 ชนะสงสารวิทยา

โรงเรียนเบญจมราชรังสฤษฎิ์ 3 ชนะสงสารวิทยา ตั้งอยู่เลขที่ 64/8 หมู่ 7 ตำบลคลองนครเนื่องเขต อำเภอเมืองฉะเชิงเทรา จังหวัดฉะเชิงเทรา
โรงเรียนในเครือเบญจมราชรังสฤษฎิ์ > โรงเรียนเบญจมราชรังสฤษฎิ์ 4

โรงเรียนเบญจมราชรังสฤษฎิ์ 4 ตั้งอยู่ที่ ตำบลบางเตย อำเภอเมืองฉะเชิงเทรา จังหวัดฉะเชิงเทรา ปัจจุบันคือ เบญจมราชรังสฤษฎิ์ ศูนย์บางเตย
โรงเรียนในเครือเบญจมราชรังสฤษฎิ์ > โรงเรียนเบญจมราชรังสฤษฎิ์ 5

โรงเรียนเบญจมราชรังสฤษฎิ์ 5 ตั้งอยู่เลขที่ 19/1 หมู่ 2 ตำบลบางขวัญ อำเภอเมืองฉะเชิงเทรา จังหวัดฉะเชิงเทรา
โรคหวัด

| โรคหวัด |
| --- | --- |
ชื่ออื่น: Cold, acute viral nasopharyngitis, nasopharyngitis, viral rhinitis, rhinopharyngitis, acute coryza, head cold, upper respiratory tract infection (URTI)

ภาพแสดงพื้นผิวในระดับโมเลกุลของไรโนไวรัสชนิดหนึ่ง
สาขาวิชา: โรคติดเชื้อ
อาการ: ไอ, เจ็บคอ, น้ำมูกไหล, มีไข้
ภาวะแทรกซ้อน: ส่วนใหญ่ไม่มี แต่บางครั้งอาจเกิดหูชั้นกลางอักเสบ, ไซนัสอักเสบ, ปอดอักเสบ และติดเชื้อ
การตั้งต้น: ประมาณ 2 วันหลังรับเชื้อ
ระยะดำเนินโรค: 1–3 สัปดาห์
สาเหตุ: ไวรัส (มักเป็นไรโนไวรัส)
วิธีวินิจฉัย: ขึ้นอยู่กับอาการ
โรคอื่นที่คล้ายกัน: เยื่อจมูกอักเสบจากภูมิแพ้, หลอดลมอักเสบ, โรคไอกรน, ไซนัสอักเสบ
การป้องกัน: ล้างมือ, สวมหน้ากากอนามัย, รักษามารยาทในการไอ, อยู่ให้ห่างจากผู้ป่วย
การรักษา: รักษาตามอาการ, สังกะสี
ยา: NSAIDs
ความชุก: 2–3 ครั้งต่อปี (ผู้ใหญ่); 6–8 ครั้งต่อปี (เด็ก)
คอหอยส่วนจมูกอักเสบเฉียบพลัน หรือโรคเยื่อจมูกและลำคออักเสบเฉียบพลัน (อังกฤษ: Acute nasopharyngitis) เรียกโดยทั่วไปว่า โรคหวัด หรือ ไข้หวัด (อังกฤษ: Common cold) เป็นโรคติดเชื้อไวรัสในทางเดินหายใจส่วนบนที่กระทบต่อจมูกเป็นหลัก ผู้ป่วยจะเริ่มมีอาการหลังรับเชื้อมาเป็นเวลาไม่เกิน 2 วัน อาการของโรคมีทั้งไอ เจ็บคอ น้ำมูกไหล และไข้ ซึ่งมักหายไปเองในเจ็ดถึงสิบวัน แต่บางอาการอาจอยู่ได้นานถึงสามสัปดาห์ ผู้ป่วยบางรายอาจเกิดภาวะแทรกซ้อน เช่น ปอดบวม ตามมาได้ โดยเฉพาะผู้ที่มีโรคประจำตัว
มีไวรัสที่เป็นสาเหตุของโรคหวัดมากกว่า 200 โดยไรโนไวรัส ไวรัสโคโรนา, อะดีโนไวรัส และเอนเทอโรไวรัสเป็นชนิดที่พบบ่อยที่สุด ติดต่อจากคนสู่คนผ่านการสูดอากาศที่มีเชื้อไวรัสเข้าไปเมื่อยู่ใกล้กับผู้ป่วย หรือติดทางอ้อมผ่านการเอามือสัมผัสวัตถุที่มีเชื้อติดอยู่ แล้วเอามือนั้นเข้าปากหรือจมูก ปัจจัยเสี่ยงของการเป็นโรคได้ง่ายได้แก่ การเป็นเด็กที่อยู่ในศูนย์เลี้ยงเด็ก การพักผ่อนน้อย และความเครียดทางจิตใจ เป็นต้น ส่วนใหญ่อาการเกิดจากภูมิคุ้มกันของร่างกายตอบสนองต่อการติดเชื้อมากกว่าการทำลายเนื้อเยื่อจากไวรัสเอง ไข้หวัดใหญ่เป็นอีกโรคที่มีอาการคล้ายคลึงกับโรคหวัด แต่จะมีอาการรุนแรงกว่า และไม่ค่อยทำให้มีน้ำมูก
ยังไม่มีวัคซีนสำหรับป้องกันโรคหวัด การล้างมือเป็นวิธีการป้องกันหลัก รวมไปถึงการไม่เอามือที่ยังไม่ได้ล้างมาสัมผัสตา จมูก ปาก และการหลีกเลี่ยงการอยู่ใกล้ชิดกับผู้ป่วย หลักฐานบางชิ้นสนับสนุนประสิทธิภาพของการสวมหน้ากากอนามัย โรคหวัดไม่มีวิธีรักษาจำเพาะ แต่สามารถรักษาตามอาการได้ การเสริมแร่ธาตุสังกะสีอาจลดระยะเวลาของการเจ็บป่วยได้ หากเริ่มกินในช่วงแรกที่แสดงอาการ อาจสามารถบรรเทาอาการปวดได้ด้วยยาต้านการอักเสบชนิดไม่ใช่สเตอรอยด์ ไม่ควรใช้ยาปฏิชีวนะ เพราะหวัดทั้งหมดเกิดจากไวรัส และยังไม่มีหลักฐานที่มีคุณภาพดีมาสนับสนุนว่ายาแก้ไอมีประโยชน์
โรคหวัดเป็นหนึ่งในโรคติดต่อที่พบบ่อยที่สุดในมนุษย์ และอยู่คู่กับมนุษยชาติมาแต่โบราณ ผู้ใหญ่ติดโรคหวัดโดยเฉลี่ยสองถึงสามครั้งต่อปี ขณะที่เด็กโดยเฉลี่ยติดโรคหวัดระหว่างหกถึงแปดครั้งต่อปี ในช่วงฤดูฝนและฤดูหนาวจะพบผู้ป่วยโรคหวัดบ่อยกว่าปกติ
อาการและอาการแสดง

อาการทั่วไปของโรคหวัดมีทั้งไอ น้ำมูกไหล คัดจมูก และเจ็บคอ บางครั้งอาจมีอาการปวดกล้ามเนื้อ ความล้า ปวดศีรษะและสูญเสียความอยากอาหาร ในผู้ป่วยโรคหวัด 40% พบอาการเจ็บคอ และ 50% พบอาการไอ ขณะที่อาการปวดกล้ามเนื้อพบในผู้ป่วยราวครึ่งหนึ่ง ผู้ป่วยในวัยผู้ใหญ่มักไม่พบอาการไข้ แต่พบทั่วไปในทารกและเด็ก อาการไอมักไม่รุนแรงนักเมื่อเทียบกับไข้หวัดใหญ่ ขณะที่อาการไอและไข้ในผู้ใหญ่มีแนวโน้มบ่งชี้ไข้หวัดใหญ่มากกว่า แต่ก็มีความคล้ายคลึงกันอย่างมากระหว่างโรคหวัดกับไข้หวัดใหญ่ ไวรัสหลายชนิดที่เป็นสาเหตุของโรคหวัดยังอาจส่งผลให้เกิดการติดเชื้อไร้อาการ สีของเสมหะอาจมีได้ตั้งแต่ไม่มีสีไปจนถึงเหลือง เขียว และไม่บ่งชี้ถึงประเภทของตัวที่กระทำให้เกิดการติดเชื้อ
อาการและอาการแสดง > การลุกลาม

ตามปกติโรคหวัดเริ่มต้นจากความเหนื่อยล้า รู้สึกหนาวสะท้าน จามและปวดศีรษะ ตามด้วยอาการน้ำมูกไหลและไอหลายวัน อาการอาจเริ่มขึ้นใน 16 ชั่วโมงนับแต่การสัมผัส และมักมีอาการรุนแรงที่สุดสองถึงสี่วันหลังเริ่มมีอาการ โดยปกติอาการจะหายไปเองในเจ็ดถึงสิบวัน แต่บางรายสามารถมีอาการได้นานถึงสามสัปดาห์ 35-40% ของผู้ป่วยเด็กมีอาการไอนานกว่า 10 วัน และ 10% ของผู้ป่วยเด็กมีอาการไอนานกว่า 25 วัน
สาเหตุ > ไวรัส

โรคหวัดเป็นการติดเชื้อไวรัสของทางเดินหายใจส่วนบน ไวรัสที่พบมากที่สุด คือ ไรโนไวรัส (30-80%) ซึ่งเป็นพิคอร์นาไวรัสที่มีเซโรไทป์รู้จักกัน 99 ชนิด ไวรัสชนิดอื่นมีโคโรนาไวรัส (10-15%) ฮิวแมนพาราอินฟลูเอ็นซาไวรัส ไวรัสเรสไพราทอรีซินไซเตียล อะดีโนไวรัส เอนเทอโรไวรัสและเมตะนิวโมไวรัส บ่อยครั้งที่ไวรัสมากกว่าหนึ่งชนิดก่อให้เกิดโรค รวมทั้งสิ้นแล้ว มีไวรัสกว่า 200 ชนิดที่เกี่ยวข้องกับโรคหวัด
สาเหตุ > การแพร่เชื้อ

ไวรัสโรคหวัดโดยปกติแพร่เชื้อผ่านละอองจากอากาศ (ละอองลอย) การสัมผัสโดยตรงกับสิ่งคัดหลั่งทางจมูกที่ติดเชื้อ หรือวัตถุที่เป็นพาหะนำเชื้อ (fomite) แต่ยังไม่มีการระบุว่า ทางใดมีความสำคัญที่สุด แต่การสัมผัสมือต่อมือ และมือต่อพื้นต่อมือเหมือนจะสำคัญกว่าการติดต่อผ่านละอองลอย ไวรัสอาจมีชีวิตอยู่รอดเป็นเวลานาน มนุษย์ใช้มือหยิบจับไวรัสแล้วนำเข้าสู่ดวงตาหรือจมูกซึ่งเป็นที่เกิดการติดเชื้อ การแพร่เชื้อพบทั่วไปในสถานรับเลี้ยงเด็กและที่โรงเรียนเนื่องจากความใกล้ชิดของเด็กจำนวนมากซึ่งมีภูมิคุ้มกันต่ำและมักมีอนามัยเลว จากนั้น สมาชิกครอบครัวคนอื่นเป็นผู้นำเชื้อเหล่านี้กลับมาบ้าน ไม่มีหลักฐานว่า อากาศที่ไหลเวียนอยู่ในเที่ยวบินพาณิชย์เป็นวิธีการแพร่เชื้อ อย่างไรก็ตาม บุคคลที่นั่งใกล้ชิดดูเหมือนจะมีความเสี่ยงสูงกว่า โรคหวัดที่เกิดจากไรโนไวรัสติดเชื้อได้มากที่สุดระหว่างสามวันแรกของอาการ แต่จะติดเชื้อน้อยลงมากหลังจากนั้น
สาเหตุ > ลมฟ้าอากาศ

ทฤษฎีชาวบ้านดั้งเดิมมีว่า โรคหวัดสามารถ "ติด" ได้จากการสัมผัสอากาศหนาวเป็นเวลานาน เช่น สภาพฝนตกหรือฤดูหนาว จึงเป็นที่มาของชื่อโรค cold ในภาษาอังกฤษ บทบาทการเย็นตัวของร่างกายเป็นปัจจัยเสี่ยงโรคหวัดนั้นยังถกเถียงกันอยู่ ไวรัสบางชนิดที่เป็นเหตุของโรคหวัดมีตามฤดูกาล ซึ่งเกิดขึ้นบ่อยกว่าในอากาศที่หนาวหรือเปียก บางคนเชื่อว่า การติดโรคหวัดเป็นเพราะการอาศัยอยู่ในที่ร่มใกล้กับผู้ที่ติดเชื้อดังกล่าวเป็นระยะเวลานาน โดยเฉพาะอย่างยิ่งเด็กที่กลับจากโรงเรียน อย่างไรก็ดี โรคหวัดยังอาจเกี่ยวข้องกับการเปลี่ยนแปลงในระบบทางเดินหายในที่ส่งผลให้มีความไวเพิ่มขึ้น ความชื้นที่ต่ำสามารถเพิ่มอัตราการแพร่เชื้อไวรัสได้เนื่องจากอากาศแห้งทำให้ละอองไวรัสขนาดเล็กกระจายไปไกลขึ้นและอยู่ในอากาศนานขึ้น
สาเหตุ > อื่น ๆ

ภูมิคุ้มกันหมู่ที่เกิดจากการติดไวรัสไข้หวัดก่อนหน้านี้ มีบทบาทสำคัญในการจำกัดการแพร่ของไวรัส โดยสังเกตจากประชากรที่อายุน้อยมีอัตราการติดเชื้อทางเดินหายใจสูงกว่าประชากรอายุมาก ภูมิคุ้มกันของร่างกายที่ทำงานไม่ดียังเป็นปัจจัยเสี่ยงต่อโรคหวัด การนอนหลับไม่เพียงพอและทุพโภชนาการเกี่ยวข้องกับความเสี่ยงการติดเชื้อหลังสัมผัสไรโนไวรัสที่เพิ่มขึ้น ซึ่งเชื่อกันว่าเกิดจากผลของมันต่อการทำงานของภูมิคุ้มกัน
พยาธิสรีรวิทยา

อาการของโรคหวัดเชื่อว่าเกี่ยวข้องกับภูมิคุ้มกันสนองต่อไวรัสเป็นหลัก กลไกการตอบสนองของภูมิคุ้มกันนี้จำเพาะต่อไวรัส ตัวอย่างเช่น ไรโนไวรัสติดต่อผ่านการสัมผัส ตัวเชื้อจะจับกับ ICAM-1 รีเซพเตอร์ของผู้ป่วย (ผ่านกลไกที่ยังไม่ทราบแน่ชัด) แล้วกระตุ้นการปลดปล่อยสารตัวกลางการอักเสบ (inflammatory mediators) จากนั้น สารตัวกลางการอักเสบเหล่านี้จะทำให้เกิดอาการ โดยตัวไวรัสมิได้ก่อความเสียหายแก่เยื่อบุจมูกแต่อย่างใด ตรงข้ามกับไวรัสเรสไพราทอรีซินไซเตียล (RSV) ซึ่งติดต่อทั้งผ่านการสัมผัสโดยตรงและละอองจากอากาศ ไวรัสจะแบ่งตัวในจมูกและลำคอก่อนจะแพร่กระจายลงสู่ทางเดินหายใจส่วนล่าง และทำให้เกิดความเสียหายโดยตรงต่อเซลล์เยื่อบุ ไวรัสพาราอินฟลูเอนซาส่งผลให้เกิดการอักเสบในจมูก ลำคอและหลอดลม หากเด็กเล็กติดเชื้อเกิดท่อลม (trachea) อักเสบอาจทำให้เกิดอาการของโรคกล่องเสียงอักเสบอุดกั้น (croup) ได้ เพราะทางเดินหายใจมีขนาดเล็ก
การวินิจฉัย

การติดเชื้อไวรัสในทางเดินหายใจส่วนบนชนิดต่าง ๆ แยกได้คร่าว ๆ จากตำแหน่งของอาการ จมูกได้รับผลกระทบเป็นหลักในโรคหวัด ลำคอได้รับผลกระทบเป็นหลักในโรคคอหอยอักเสบ และปอดได้รับผลกระทบเป็นหลักในโรคหลอดลมอักเสบ กระนั้นบริเวณที่ได้รับผลกระทบอาจทับซ้อนกันอย่างมีนัยสำคัญและเกิดได้หลายบริเวณ บ่อยครั้ง โรคหวัดนิยามว่าเป็นจมูกอักเสบโดยมีปริมาณการอักเสบของลำคอต่าง ๆ กัน พบการวินิจฉัยด้วยตนเองประจำ แต่แทบไม่เคยมีการแยกแยะตัวกระทำไวรัสที่เกี่ยวข้องแท้จริง และโดยทั่วไปก็ไม่สามารถระบุประเภทของไวรัสจากอาการได้
การป้องกัน

การป้องกันโรคหวัดที่มีประสิทธิภาพเป็นการป้องกันการแพร่กระจายของเชื้อไวรัสทางกายภาพ เช่น การล้างมือ, การให้ผู้ป่วยสวมหน้ากากอนามัยปิดปากและจมูกเพื่อป้องกันการแพร่กระจายของไวรัสที่อยู่ในน้ำมูกและน้ำลาย, และ การใช้เสื้อกาวน์และถุงมือยางในโรงพยาบาลหรือสถานบริการสาธารณสุข
การควบคุมโรคโดยการกักกันเป็นไปได้ยาก เพราะผู้ป่วยอาจมีอาการไม่จำเพาะและแทรกอยู่ในประชากรทำให้ไม่สามารถแยกแยะผู้ป่วยออกมาได้ การให้วัคซีนจะได้ผลค่อนข้างจำกัด เนื่องจากเชื้อไวรัสหวัดมีหลายสายพันธุ์และมีวิวัฒนาการ เปลี่ยนแปลงอย่างรวดเร็ว การสร้างวัคซีนให้ครอบคลุมเชื้อหวัดในวงกว้างจึงทำได้ยาก
การล้างมือเป็นประจำช่วยลดการส่งผ่านไวรัสอย่างมีประสิทธิภาพโดยเฉพาะในเด็ก ยังไม่มีหลักฐานที่แน่ชัดว่าการเพิ่มยาต้านไวรัสหรือสารต้านแบคทีเรียในน้ำยาล้างมือมีส่วนช่วยเพิ่มประสิทธิภาพในการป้องกันโรค การสวมหน้ากากอนามัยเมื่ออยู่ใกล้กับผู้ติดเชื้อช่วยลดโอกาสการติดเชื้อ ทั้งนี้ต้องทำควบคู่กับการสวมหน้ากากอนามัยโดยตัวผู้ป่วยเองซึ่งมีประสิทธิภาพลดการแพร่กระจายเชื้อที่ดีกว่า ไม่มีหลักฐานที่ชัดเจนว่าการรักษาระยะห่างทางสังคมที่มากกว่านี้จะมีผลดีกว่า
การเสริมธาตุสังกะสีอาจมีผลช่วยลดอัตราการติดเชื้อโรคหวัด การเสริมวิตามินซีไม่ช่วยลดความเสี่ยงหรือความรุนแรงของโรคหวัดแต่อาจทำให้หายจากโรคหวัดได้เร็วขึ้น
การรักษา

ยังไม่มียาหรือสมุนไพรใด ๆ ที่มีหลักฐานยืนยันได้ว่าสามารถลดระยะเวลาของการติดเชื้อได้ ดังนั้นการรักษาจึงประกอบด้วยการบรรเทาอาการ การพักผ่อนให้เพียงพอ ดื่มน้ำมาก ๆ เพื่อไม่ให้ร่างกายขาดน้ำ และกลั้วคอด้วยน้ำเกลืออุ่น เป็นวิธีรักษาแบบอนุรักษ์ที่สมเหตุสมผล อย่างไรก็ดี ประโยชน์ที่เห็นจากการรักษาเป็นผลมาจากปรากฏการณ์ยาหลอกเสียมาก
การรักษา > ตามอาการ

การรักษาที่ช่วยบรรเทาอาการ รวมถึง ยาระงับปวดและยาลดไข้ อย่างไอบูโปรเฟนและอะเซตามีโนเฟน/พาราเซตามอล หลักฐานมิได้แสดงว่ายาแก้ไอมีประสิทธิภาพมากกว่ายาลดไข้แต่อย่างใด และไม่แนะนำให้ใช้ในเด็กเพราะขาดหลักฐานสนับสนุนประสิทธิภาพและอาจเกิดอันตรายได้ ในปี 2552 แคนาดาจำกัดการใช้ยาแก้ไอและหวัดโดยไม่มีใบสั่งยาจากแพทย์ในเด็กอายุหกปีหรือต่ำกว่า เนื่องจากความกังวลเกี่ยวกับความเสี่ยงและประโยชน์ที่ยังไม่มีข้อพิสูจน์ ในผู้ใหญ่ มีหลักฐานสนับสนุนการใช้ยาแก้ไอไม่เพียงพอ การใช้เดกซ์โทรเมทอร์แฟน (ยาแก้ไอชนิดหนึ่งหาซื้อโดยตรงได้ทั่วไป) ในทางที่ผิด นำไปสู่การห้ามใช้ในหลายประเทศ
ในผู้ใหญ่ อาการน้ำมูกไหลสามารถลดได้จากสารต้านฮิสทามีนรุ่นแรก อย่างไรก็ดี สารเหล่านี้มีผลเสีย เช่น ความง่วง ยาลดน้ำมูกอื่นอย่างซูโดอีเฟดรีน ยังมีประสิทธิภาพในประชากรนี้ด้วย ยาพ่นจมูกไอพราโทรเปียมอาจลดอาการน้ำมูกไหล แต่มีผลเล็กน้อยกับการคัดจมูก ส่วนสารต้านฮิสทามีนรุ่นที่สองนั้นไม่ปรากฏว่ามีประสิทธิภาพ
เนื่องจากยังขาดการศึกษา จึงไม่ทราบว่าการรับของเหลวเข้าไปเพิ่มขึ้นจะเพิ่มอาการหรือย่นระยะเวลาการเจ็บป่วยของระบบหายใจ และการขาดข้อมูลที่คล้ายกันยังมีสำหรับการใช้ที่ถูกทำให้ชื้นและร้อน การศึกษาหนึ่งพบว่า การนวดหน้าอก (chest vapor rub) มีประสิทธิภาพบรรเทาอาการไอกลางคืน การคั่งและนอนหลับยากลงได้บ้าง
การรักษา > ปฏิชีวนะและต้านไวรัส

ยาปฏิชีวนะรักษาโรคติดเชื้อไวรัสไม่ได้ ฉะนั้นจึงไม่มีผลต่อโรคหวัดซึ่งเกิดจากไวรัสเช่นกัน ทั้งนี้เมื่อพิจารณาว่าการใช้ยาปฏิชีวนะมีโอกาสเกิดผลข้างเคียง ดังนั้นการใช้ยาปฏิชีวนะในโรคหวัดในภาพรวมจึงทำให้เกิดผลเสียมากกว่า กระนั้น ก็ยังมีการจ่ายยาบ่อยครั้ง สาเหตุบางประการที่ทำให้มีการจ่ายยาปฏิชีวนะบ่อยครั้งเป็นเพราะประชาชนคาดหวังว่ามาพบแพทย์แล้วต้องได้ยา แพทย์รู้สึกอยากทำอะไรสักอย่าง และการคัดภาวะแทรกซ้อนออกที่อาจได้ประโยชน์จากการให้ยาปฏิชีวนะทำได้ยาก ไม่มียาต้านไวรัสใดที่ยืนยันได้ว่ามีประสิทธิภาพแก่โรคหวัด แม้จะมีงานวิจัยขั้นต้นบางชิ้นที่ศึกษาพบว่าอาจมีประโยชน์ก็ตาม
การรักษา > การรักษาทางเลือก

แม้จะมีการรักษาทางเลือกหลายอย่างที่ใช้กับโรคหวัด แต่ไม่มีหลักฐานทางวิทยาศาสตร์สนับสนุนการใช้การรักษาทางเลือกส่วนมากเพียงพอ จนถึงปี 2553 มีหลักฐานไม่เพียงพอที่จะแนะนำให้หรือไม่ให้ใช้น้ำผึ้งหรือการล้างจมูก มีการศึกษาเสนอว่า หากให้สังกะสีภายใน 24 ชั่วโมงหลังเริ่มมีอาการ จะสามารถลดช่วงเวลาและความรุนแรงของโรคหวัดในผู้มีสุขภาพดี อย่างไรก็ดีการศึกษาในเรื่องเดียวกันชิ้นอื่น ๆ ให้ผลที่แตกต่างกันออกไป จึงยังต้องรอการศึกษาวิจัยเพิ่มเติมเพื่อพิจารณาว่าสังกะสีจะมีประโยชน์อย่างไร และควรให้เมื่อไร ผลกระทบของวิตามินซีต่อโรคหวัดนั้น แม้จะมีการศึกษาวิจัยมานาน แต่ก็ไม่มีผลลัพธ์ที่น่าพอใจ จะได้ผลเฉพาะในเพียงบางภาวะเท่านั้น เช่น ในผู้ป่วยไข้หวัดที่ออกกำลังกายให้ชีพจรเข้าเป้าในอากาศเย็น หลักฐานเกี่ยวกับประโยชน์ของอิชิเนเซียนั้นขัดกัน การเสริมอิชิเนเซียประเภทต่าง ๆ อาจมีประสิทธิภาพแตกต่างกัน ยังไม่ทราบกันว่ากระเทียมมีประสิทธิภาพหรือไม่ การทดสอบวิตามินดีครั้งเดียวยังไม่พบประโยชน์
การพยากรณ์โรค

โรคหวัดโดยทั่วไปไม่รุนแรงและหายได้เอง อาการส่วนมากโดยทั่วไปจะดีขึ้นในหนึ่งสัปดาห์ ภาวะแทรกซ้อนที่รุนแรงนั้นเกิดขึ้นน้อย และถ้าเกิด มักเกิดในผู้สูงอายุมาก ๆ เด็กเล็กมาก ๆ หรือผู้ที่มีภูมิคุ้มกันบกพร่อง ผู้ป่วยบางรายอาจติดเชื้อแบคทีเรียซ้ำซ้อนทำให้เกิดโพรงอากาศอักเสบ (ไซนัสอักเสบ) คอหอยอักเสบ หรือหูชั้นกลางอักเสบได้ มีการประมาณเอาไว้ว่าผู้ป่วยที่เกิดภาวะแทรกซ้อนจากโรคหวัดเหล่านี้ 8% เกิดโพรงอากาศอักเสบ และ 30% เกิดหูชั้นกลางอักเสบ